44. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 137 της 6/10 Ιουν. 1996 (ΦΕΚ Α΄ 107) (Διόρθ. Σφαλμ. στο ΦΕΚ Α΄ 164/19-71996) Σύσταση Γενικής Γραμματείας ενημέρωσης στο Υπουργείο Τύπου και Μέσων Μαζικής Ενημέρωσης και καθορισμός των αρμοδιοτήτων της. Έχοντας υπόψη: α.Τις διατάξεις: 1.Των άρθρ. 26 παρ. 1, 27 παρ. 3 εδάφιο πρώτο, 29Α, όπως προστέθηκε με το Νόμ. 2018/1992 άρθρ. 27 (ΦΕΚ Α΄ 154) και 30 παρ. 9 του Νόμ. 1558/1985 «Κυβέρνηση και κυβερνητικά όργανα» (ΦΕΚ Α΄ 137). 2.Του άρθρ. 8 παρ. 2 του Νόμ. 2026/1992 «Ρύθμιση θεμάτων οργάνωσης και προσωπικού της δημόσιας διοίκησης και άλλες διατάξεις» (ΦΕΚ Α΄ 43). 3.Του άρθρ. 22 παρ. 1 του Νόμ. 1735/1987 «Προσλήψεις στο δημόσιο τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις» (ΦΕΚ Α΄ 195). 4.Του άρθρ. 71 του Νόμ. 1943/1991 Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες διατάξεις» (ΦΕΚ Α΄ 50). 5.Του Π.Δ. 181/1994 «Συγκρότηση της Γενικής Γραμματείας Τύπου και Πληροφοριών σε Υπουργείο Τύπου και Μέσων Μαζικής Ενημέρωσης και καθορισμός των αρμοδιοτήτων του» (ΦΕΚ Α΄ 116). β.Το γεγονός ότι από τις διατάξεις του δ/τος αυτού προκαλείται δαπάνη σε ετήσια βάση δραχμών 38.500.000 σε βάρος του Προϋπολογισμού του Υπουργείου Τύπου και Μέσων Μαζικής Ενημέρωσης, η οποία για το έτος 1996 καθορίζεται σε δραχμές 26.000.000 και θα καλυφθεί από τις γραμμένες πιστώσεις στο φορέα 47/110 ΚΑΕ 200, 300 και 500. Σελ. 282,676 Τεύχος 1286-Σελ.26 γ.Τη με αριθ. 230/1996 γνωμοδότηση του Συμβουλίου της Επικρατείας, μετά από πρόταση του Πρωθυπουργού και των Υπουργών Οικονομικών και Τύπου και Μέσων Μαζικής Ενημέρωσης. Σύσταση Άρθρ.1.-Συγκροτείται στο Υπουργείο Τύπου και Μέσων Μαζικής Ενημέρωσης, Γενική Γραμματεία Ενημέρωσης υπαγόμενη απευθείας στον Υπουργό Τύπου και Μέσων Μαζικής Ενημέρωσης. Υπαγόμενες Υπηρεσίες Άρθρ.2.Στη Γενική Γραμματεία Ενημέρωσης του Υπουργείου Τύπου και Μέσων Μαζικής Ενημέρωσης υπάγονται με το προσωπικό τους οι ακόλουθες υπηρεσίες του Υπουργείου Τύπου και Μέσων Μαζικής Ενημέρωσης. α.Το Τμήμα Γραφείων Τύπου Εσωτερικού της Διεύθυνσης Πληροφόρησης (άρθρ. 5 παρ. 1δ του Π.Δ. 258/1993). β.Η Διεύθυνση Υπηρεσιών Εξωτερικού (άρθρ. 7 του Π.Δ. 258/1993). «γ.Η Διεύθυνση Δημοσίων Σχέσεων (άρθρ. 8 του Π.Δ. 258/1993)». Το εδάφ. γ΄ αντικαταστάθηκε ως άνω, από την παρ. 1 άρθρου μόνου Π.Δ. 82/31 Μαρτ./8 Απρ. 1998, (ΦΕΚ Α΄ 74). Σύμφωνα δε με την παρ. 2 η ισχύς αυτού αρχίζει από τη δημοσίευσή του στο ΦΕΚ. δ.Τα Γραφεία Τύπου Εξωτερικού και τα Γραφεία Τύπου Εσωτερικού (άρθρ. 3 παρ. 3 και το άρθρ. 16 έως και 23 του Π.Δ. 258/1993 όπως τροποποιηθέντα ισχύουν). 104 18.Κ.α.44 Υπουργείο Τύπου και Μ.Μ.Ε Αρμοδιότητες Άρθρ.3.-Στις αρμοδιότητες της Γενικής Γραμματείας Ενημέρωσης ανήκουν: α.Η εισήγηση για τη χάραξη και εφαρμογή της κυβερνητικής πολιτικής στον τομέα της ενημέρωσης της διεθνούς κοινής γνώμης για τα εθνικά θέματα. β.Η άσκηση των αρμοδιοτήτων των Υπηρεσιών που υπάγονται σε αυτήν σύμφωνα με το άρθρ. 2 του παρόντος. γ.Η μέριμνα για την εύρυθμη λειτουργία της. Σύσταση θέσεων Άρθρ.4.-Στη Γενική Γραμματεία Ενημέρωσης συνιστώνται: 1.Μία (1) θέση μετακλητού Γενικού Γραμματέα Προϊσταμένου της Γενικής Γραμματείας με βαθμό 1ο της κατηγορίας των ειδικών θέσεων. 2.Μία (1) θέση ειδικού συμβούλου και μία (1) θέση ειδικού συνεργάτη με σχέση εργασίας ιδιωτικού δικαίου ορισμένου χρόνου του άρθρ. 71 του Νόμ. 1943/1991, όπως συμπληρώθηκε με την παρ. 19 του άρθρ. 32 του Νόμ. 2190/1994. 3.Τρεις (3) θέσεις διοικητικών υπαλλήλων του άρθρ. 30 παρ. 9 του Νόμ. 1558/1985. 4.Πέντε (5) θέσεις προσωπικού με σύμβαση εργασίας ιδιωτικού δικαίου του άρθρ. 33 παρ. 2-5 του Νόμ. 2190/1994. Τελικές διατάξεις Άρθρ.5.-1.Τη Γενική Γραμματεία Ενημέρωσης επικουρούν στο έργο τους οι ακόλουθες υπηρεσίες τους Υπουργείου Τύπου και Μέσων Μαζικής Ενημέρωσης, σύμφωνα με τις διατάξεις που τις διέπουν: α.Γραφείο Νομικού Συμβούλου. β.Γραφείο Παρέδρου Ελεγκτικού Συνεδρίου. γ.Υπηρεσία Δημοσιονομικού Ελέγχου (άρθρ. 23 Νόμ. 2362/1995). 2.Το προσωπικό των υπηρεσιών που υπάγονται με το παρόν δ/γμα στη Γενική Γραμματεία Ενημέρωσης εξακολουθεί να υπάγεται στα υπηρεσιακά και πειθαρχικά συμβούλια στα οποία υπαγόταν ως την έναρξη ισχύος αυτού του Δ/τος. Ισχύς Άρθρ.6.-Η ισχύς του παρόντος αρχίζει με τη δημοσίευσή του στην Εφημερίδα της Κυβερνήσεως. 